《和玉峰春吟》
宋代·卫宗武

年来愁似海波深，柏酒明朝试一斟。
那复苏堤追胜赏，不妨楚泽效狂吟。
金旛晓赐梦何在，红旆春行步莫寻。
料得宫花仍似旧，庆无堕珥与遗簪。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。